CELEX: 31992R0469
Language: el
Date: 1992-02-27 00:00:00
Title: Κανονισμός (ΕΟΚ) αριθ. 469/92 της Επιτροπής, της 27ης Φεβρουαρίου 1992 για τη διόρθωση του κανονισμού (ΕΟΚ) αριθ. 362/92 όσον αφορά την προθεσμία συνάψεως των προκαταρκτικών συμβάσεων στον τομέα των μεταποιημένων προϊόντων με βάση τα οπωροκηπευτικά

Avis juridique important

|

31992R0469

Κανονισμός (ΕΟΚ) αριθ. 469/92 της Επιτροπής, της 27ης Φεβρουαρίου 1992 για τη διόρθωση του κανονισμού (ΕΟΚ) αριθ. 362/92 όσον αφορά την προθεσμία συνάψεως των προκαταρκτικών συμβάσεων στον τομέα των μεταποιημένων προϊόντων με βάση τα οπωροκηπευτικά  

Επίσημη Εφημερίδα αριθ. L 053 της 28/02/1992 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 469/92 ΤΗΣ ΕΠΙΤΡΟΠΗΣ  της 27ης Φεβρουαρίου 1992  για τη διόρθωση του κανονισμού (ΕΟΚ) αριθ. 362/92 όσον αφορά την προθεσμία συνάψεως των προκαταρκτικών συμβάσεων στον τομέα των μεταποιημένων προϊόντων με βάση τα  οπωροκηπευτικάΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και  ιδίως το άρθρο 3 παράγραφος 4,  Εκτιμώντας:  ότι, με τον κανονισμό (ΕΟΚ) αριθ. 362/92 της Επιτροπής (3), έγινε παρέκκλιση, για την περίοδο 1992/93, από τον κανονισμό (ΕΟΚ) αριθ. 1558/91 της Επιτροπής (4) όσον αφορά την προθεσμία συνάψεως των προκαταρκτικών συμβάσεων-  ότι, λόγω λάθους, το κείμενο του κανονισμού (ΕΟΚ) αριθ. 362/92 δεν αντιστοιχεί στη γνώμη που διατύπωσε η επιτροπή διαχείρισης και, συνεπώς, πρέπει να διορθωθεί ο εν λόγω κανονισμός-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 1 του κανονισμού (ΕΟΚ) αριθ. 362/92 αντικαθίσταται από το ακόλουθο κείμενο:  "Κατά παρέκκλιση από το άρθρο 5 παράγραφοι 1 και 2 του κανονισμού (ΕΟΚ) αριθ. 1558/91 για την περίοδο 1992/93, η προθεσμία συνάψεως των προκαταρκτικών συμβάσεων καθορίζεται στις 16 Μαρτίου 1992 και η προθεσμία διαβιβάσεως στο συγκεκριμένο οργανισμό του  αντιγράφου της προκαταρκτικής συμβάσεως καθορίζεται στις 26 Μαρτίου 1992."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 175 της 4. 7. 1991, σ. 1. (3) ΕΕ αριθ. L 39 της 15. 2. 1992, σ. 15. (4) ΕΕ αριθ. L 144 της 8. 6. 1991, σ. 31.